CELEX: 32011R0555
Language: sl
Date: 2011-06-06 00:00:00
Title: Uredba Sveta (EU) št. 555/2011 z dne 6. junija 2011 o spremembah Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

9.6.2011   
            
            
               SL
            
            
               Uradni list Evropske unije
            
            
               L 150/3
            
         UREDBA SVETA (EU) št. 555/2011
   z dne 6. junija 2011
   o spremembah Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 31 Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V skladu z Uredbo Sveta (ES) št. 179/2009 z dne 5. marca 2009 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi (1) so bile za dve leti v celoti opuščene avtonomne dajatve skupne carinske tarife za določene črno-bele ali druge enobarvne monitorje in določene barvne monitorje s prikazovalnikom s tekočimi kristali, ki so uvrščeni pod oznaki kombinirane nomenklature (KN) 8528 59 10 in 8528 59 90.
            
         
               (2)
            
            
               Zaradi gospodarske in industrijske politike je v interesu Unije, da podaljša opustitev avtonomne dajatve iz Uredbe (ES) št. 179/2009 za obdobje šestih mesecev, in sicer od 1. januarja 2011.
            
         
               (3)
            
            
               Po prestrukturiranju tarifne številke KN 8528 so zadevni monitorji zdaj zajeti pod oznakami KN 8528 59 10 in 8528 59 40. Opustitve tarif iz te uredbe bi morali zato zajemati ti oznaki KN.
            
         
               (4)
            
            
               Zato je treba Uredbo Sveta (EGS) št. 2658/87 (2) ustrezno spremeniti.
            
         
               (5)
            
            
               Opustitve iz te uredbe so podaljšanje opustitev iz Uredbe (ES) št. 179/2009, ki je prenehala veljati 31. decembra 2010. Ker prekinitev tarifne obravnave monitorjev, na katere se ta opustitev nanaša, ni v interesu Unije, bi se morala ta uredba uporabljati od 1. januarja 2011 –
            
         SPREJEL NASLEDNJO UREDBO:
   Člen 1
   V poglavju 85 oddelka XVI drugega dela Priloge I k Uredbi (EGS) št. 2658/87 se:
   
               1.
            
            
               besedilo v stolpcu 3 pri oznaki KN 8528 59 10 nadomesti z naslednjim:
               „14 (3)
               
            
         
               2.
            
            
               besedilo v stolpcu 3 pri oznaki KN 8528 59 40 nadomesti z naslednjim:
               „14 (4)
               
            
         Člen 2
   Ta uredba začne veljati na dan njene objave v Uradnem listu Evropske unije.
   Uporablja se od 1. januarja 2011.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 6. junija 2011
      
         
            Za Svet
         
         
            Predsednik
         
         RÉTHELYI M.
      
   
   
      (1)  UL L 63, 7.3.2009, str. 1.
   
      (2)  UL L 256, 7.9.1987, str. 1.
   
      (3)  Carinska dajatev je do 30. junija 2011 avtonomno opuščena za črno-bele ali druge enobarvne monitorje s prikazovalnikom s tekočimi kristali, opremljene z digitalnim vmesnikom DVI ali priključkom VGA ali obojim z diagonalo zaslona največ 77,50 cm (tj. 30,5 inčev), z razmerjem med širino in višino 1:1, 4:3, 5:4 ali 16:10, z ločljivostjo več kot 1,92 milijonov slikovnih točk in velikostjo točke največ 0,3 mm. (oznaka TARIC 8528591010).“;
   
      (4)  Carinska dajatev je do 30. junija 2011 avtonomno opuščena za barvne monitorje s prikazovalnikom s tekočimi kristali, z diagonalo zaslona največ 55,9 cm (tj. 22 inčev), z razmerjem med širino in višino zaslona 1:1, 4:3, 5:4 ali 16:10 (oznaka TARIC 8528594040).“.